REPUBLIKA SRBIJA

NARODNA SKUPŠTINA  
Odbor za pravosuđe, državnu

upravu i lokalnu samoupravu

07 Broj: 87-2220/14

9. jul 2014. godine

B e o g r a d

NARODNA SKUPŠTINA

Odbor za pravosuđe, državnu upravu i lokalnu samoupravu, na jedanaestoj sednici održanoj 9. jula 2014. godine, razmatrao je IZVEŠTAJ O ELEMENTARNOJ NEPOGODI – POPLAVI KOJA JE ZADESILA REPUBLIKU SRBIJU I MERAMA KOJE SU PREDUZETE RADI SPASAVANjA STANOVNIŠTVA I ODBRANE UGROŽENIH MESTA OD POPLAVA.

Na osnovu člana 228. stav 5. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu je, u skladu sa članom 238. stav 1. Poslovnika Narodne skupštine, razmotrio je Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, u delu koji se odnosi na aktivnosti i mere Ministarstva pravde i Ministarstva državne uprave i lokalne samouprave (Glava I, tač. 9. i 16).

Odbor je utvrdio Predlog zaključka koji podnosi Narodnoj skupštini na razmatranje i usvajanje, sa predlogom da se razmotri po hitnom postupku, u skladu sa članom 167. Poslovnika Narodne skupštine.

Za izvestioca Odbora i predstavnika predlagača zaključka na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović

P R E D L O G

Na osnovu člana 8. stav 1. Zakona o Narodnoj skupštini („Službeni glasnik“, broj 9/10) i čl. 192.i 193. Poslovnika Narodne skupštine („Službeni glasnik RS“, broj 20/12 - prečišćeni tekst),

Narodna skupština, na \_\_\_ sednici \_\_\_\_\_\_\_\_ održanoj \_\_\_\_ godine, donela je

Z A K Lj U Č A K

povodom razmatranja Izveštaja o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava

1. Prihvata se Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, Glava I, tačka 9. Ministarstvo pravde i tačka 16. Ministarstvo državne uprave i lokalne samouprave.

2. Ovaj zaključak objaviti u „Službenom glasniku Republike Srbije“.

RS Broj:

U Beogradu, \_\_\_\_\_ godine

NARODNA SKUPŠTINA

PREDSEDNIK

Maja Gojković

O b r a z l o ž e nj e

Vlada Republike Srbije je 2. jula 2014. godine, na osnovu člana 228. stav 2. Poslovnika Narodne skupštine, podnela Narodnoj skupštini Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava. Izveštaj se odnosi na aktivnosti i mere koje su preduzela ministarstva u oblasti svog rada.

Odbor za pravosuđe, državnu upravu i lokalnu samoupravu je, na osnovu člana 228. stav 5. Poslovnika Narodne skupštine („Službeni glasnik RS“, broj 20/12 - prečišćeni tekst), razmotrio Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, u delu koji se odnosi na aktivnosti i mere Ministarstva pravde i Ministarstva državne uprave i lokalne samouprave (Glava I, tač. 9. i 16).

Odbor je, nakon razmatranja Izveštaja, utvrdio Predlog zaključka o prihvatanju Izveštaja u delu koji se odnosi na aktivnosti i mere Ministarstva pravde i Ministarstva državne uprave i lokalne samouprave i podnosi ga Narodnoj ga skupštini na razmatranje i usvajanje, sa predlogom da se donese po hitnom postupku.

Odbor predlaže da se zaključak donese po hitnom postupku kako bi se što pre sagledale aktivnosti i mere koje su preduzete u cilju otklanjanja štetnih posledica prouzrokovanih poplavom po život i zdravlje ljudi.

Zaključak Narodne skupštine se, u skladu sa članom 8. stav 3. Zakona o Narodnoj skupštini, objavljuje u „Službenom glasniku Republike Srbije“.